《一丛花 重九日堆菊山一座，作此赏之》
清代·潘榕

西风瑟瑟又重阳。抚景感苍凉。故堆丛菊山层叠，把秋色、装点春光。

得伴花吟，纵无客饮，相对亦徜徉。

莫嫌清瘦自能香。老圃几经霜。不趋炎热偏趋冷，年来也、一样心肠。

晚节同坚，孤芳独赏，有骨傲何妨。

作者简介：潘榕（1865—1929），字荫荪，又字印僧。祖籍浙江山阴。清光绪间曾任乐厂盐大使职，后定居成都。有《吟秋馆诗词抄》，弹词《问铃》、《吊潇湘》等。